תחקור הינו בדיקה מעמיקה של תשובותיכם ושגיאותיכם בכל מקבץ או סימולציה, ואף בכל שאלה בודדת באשר היא. בין אם זו הפעם הראשונה שאתם לומדים לבחינה הפסיכומטרית, ובין אם כבר ניגשתם בעבר – תחקור נכון הוא המפתח לשיפור ולהצלחה בבחינה.בדיקה מעמיקה של תשובותיכם תאפשר לכם להבין את הגורמים שהובילו אתכם להצלחה או לכישלון בשאלה מסוימת, כמו גם את המקור לקשיים שלכם בנושאי הבחינה השונים. לעומת זאת, בדיקה שטחית של מפתח התשובות בלבד תביא לטעויות חוזרות ונשנות מסוגים מסוימים, כך שמידת ההצלחה שלכם במקבץ או הסימולציה הבאה תהיה דומה. לכן, עליכם ללמוד כיצד לתחקר בצורה נכונה את השאלות, את מקבצי התרגילים ואת הסימולציות.לנוחיותכם סרטון הסבר על תחקור במהלך הלמידה לפסיכומטרי וכן לשימושכם טופס תחקור סימולציה.